DA Den Europæiske Unions Tidende C 236/29

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2009/C 236/12

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen

ENHEDSDOKUMENT

RÅDETS FORORDNING (EF) Nr. 510/2006

»AGLIO DI VOGHIERA«

EF-Nr.: IT-PDO-0005-0638-30.07.2007

BGB ( ) BOB ( X )

1. Produktets navn:

»Aglio di Voghiera«

2. Medlemsstat eller tredjeland:

Italien

3. Beskrivelse af landbrugsproduktet eller fødevaren:

3.1. Produkttype (jf. bilag II):

Klasse 1.6: Frugt, grøntsager og korn, også forarbejdet

3.2. Beskrivelse af produktet med betegnelsen »Aglio di Voghiera«:

Den beskyttede oprindelsesbetegnelse »Aglio di Voghiera« opnås af økotypen Aglio di Voghiera. Planten har kridhvide og ensartede løg, evt. med rosa striber. Skallerne, der omslutter løgene, er hvide, men kan også have mere eller mindre rosa striber. Løget er buttet, regelmæssigt og kompakt og lettere fladt i rodenden. Løget består af et varierende antal kompakt samlede fed med en karakteristisk krumning på ydersiden. Når »Aglio di Voghiera« bringes i omsætning, skal løgene være sunde og uden tegn på råd, uden skadegørere, rene, kompakte, uden frost- og solskader, uden ekstern synlig spiring, fri for unormal ydre fugtighed og uden fremmed lugt og/eller smag. Kun hvidløg i klassen »ekstra« (mindst 45 mm) og »I« (mindst 40 mm) kan anerkendes som »Aglio di Voghiera« BOB. Følgende typer af »Aglio di Voghiera« bringes i omsætning: »AGLIO FRESCO/VERDE« med en fast grøn stilk og friske skalblade, hvidt og elfenbensfarvet løg, evt. med rosa striber, og hvidlige rødder. HALVTØRT HVIDLØG: ikke helt tør grøn til hvidlig stilk, der er blødere ved kraven; skalbladene endnu ikke helt tørre, selve løget er hvidt og elfenbensfarvet, evt. med rosa striber, og hvidlige rødder. TØRT HVIDLØG: tør, hvidlig og skrøbelig stilk, fuldstændig tørre skalblade og yderblade omkring hvert fed, løget er hvidt og hvert fed tydeligt, rødderne elfenbensfarvede.

3.3. Råvarer (kun forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Hele produktionsprocessen skal finde sted i produktionsområdet, da »Aglio di Voghiera's« særlige egenskaber skyldes dels producenternes tilegnede viden, dels områdets vejrforhold og jordtype.

3.6. Særlige regler vedrørende udskæring, rivning eller emballering osv.:

Det grønne/friske produkt bringes i omsætning fra optagningen til femtedagen herefter; de halvtørre fra den 6. til den 10. dag efter optagningen og det tørre fra den 11. dag og derefter. Produktet bringes i omsætning i ranker (TRECCIA), der består af 5-18 løg med en vægt på 400-900 g. »TRECCIA EXTRA«: mellem 8 og 80 løg og en vægt på 1-5 kg. »RETINO« (lille net): forskelligt antal hvidløg i et net på 100-500 g. SÆKKE: forskelligt antal løg og en vægt på 1-5 kg. »TRECCINA« (lille ranke): 3-5 løg og en vægt på 150-500 g. ENKELTVIS: vægt på 50-100 g. Emballeres i net, træ, plast, pap, papir og naturlige plantematerialer. Emballagen skal være forseglet således, at indholdet ikke kan fjernes, uden at pakningen brydes. De hvidløg, der sælges enkeltvis, skal have både stilk og rødder. Emballeringen skal omhyggeligt forebygge, at transporten og den omfattende håndtering får løgene til ikke at gå i stykker og navnlig, at skallerne brydes, hvilket forøger risikoen for råd og forringelse af produktet.

3.7. Specifikke mærkningsregler:

På hver emballage angives med læselige og uudslettelige bogstaver, som er placeret på samme side af pakken, pakkeriets eller afsenderens navn. Emballagen skal desuden være forsynet med betegnelsen »Aglio di Voghiera« samt »denominazione di origine protetta« (beskyttet oprindelsesbetegnelse) eller forkortelsen »DOP« (BOB) med bogstaver, der er større end alle andre angivelser på emballagen, såvel som med EU-mærket. Hver enkelt emballage skal bære et mærke med betegnelsen »Aglio di Voghiera« DOP, EU-mærket og producentens navn. Mærket er rundt og lyseblåt og består af en tegning, der forestiller et halvt fed, der mod midten er gennemskåret af bogstavet V. Feddet er gult med mørkere striber. Diagonalt i cirklen står der med sort skrift Aglio di Voghiera. Øverst i cirklen står der med sort skrift D.O.P. Kun i reklamer kan der anvendes en sort-hvid udgave; i givet fald omgives cirklen af en sort streg. Når mærket trykkes på etiketten, skal den gengives i forholdet 1/3 i forhold til etikettens samlede størrelse.

4. Præcis afgrænsning af det geografiske område:

Produktionsområdet for »Aglio di Voghiera« omfatter følgende kommuner i provinsen Ferrara: Voghiera, Masi Torello, Portomaggiore, Argenta og Ferrara.

5. Tilknytning til det geografiske område:

5.1. Det geografiske områdes egenart:

Dyrkningsområdet for »Aglio di Voghiera« er et dalområde præget af Po-deltaet og flere floders bækken, der giver dette produkt de ideelle vækstforhold. Jordbunden er hovedsagelig lerholdig, ler/silt-holdig eller decideret siltholdig. Den omfattende mængde sand fra floden giver området stor underjordisk dræning; det fremmer væksten og udviklingen af hvidløget og beskytter det mod rådrisiko. Klimaet er kendetegnet ved ringere nedbør end i andre dalområder, og regnen falder overvejende i forårsmånederne og mindre i sommermånederne. De varme og solrige somre er gunstige for høsten, og kombineret med de fugtige forhold, der er typiske for Ferrara-området, foregår tørringen af »Aglio di Voghiera« gradvis og langsomt.

5.2. Produktets specificitet:

De særlige egenskaber ved »Aglio di Voghiera« er den lysende hvide farve, det store, runde og regelmæssige løg, der består af perfekt og kompakt samlede fed, og navnlig den lange holdbarhed. Den kemiske sammensætning er en perfekt balance af flygtige olier og svovlforbindelser, enzymer, vitamin B, mineralsalte og flavonoider. Andre og ikke mindre vigtige egenskaber er den specifikke genetiske identitet (påvist ved DNA-analyser), som er resultatet af en naturlig udvælgelse, der er sket gennem udvælgelsesmetoder overleveret fra generation til generation.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

»Aglio di Voghiera's« egenskaber stammer fra den tætte tilknytning til miljøet såvel som fra menneskelige faktorer. Produktets typiske egenskaber, der er beskrevet i punkt 5.2, kan tilskrives de arealer, hvor det dyrkes. Løgene får deres holdbarhed fra de lerholdige, ler/silt-holdige eller decideret siltholdige jorder, hvor tilstedeværelsen af sand fra floderne giver en god underjordisk dræning; den gode vækst, den lysende hvide farve og især den regelmæssige og kompakte form skyldes ligeledes de nævnte forhold. Den perfekte balance mellem enzymer, vitaminer og mineralsalte er opnået ved vegetativ reproduktion gennem såning udelukkende af de bedste fed. Hertil kommer den menneskelige faktor, der gør »Aglio di Voghiera« til noget særligt. Det er faktisk mennesket, der altid har udvist særlig omhu med hensyn til vandingsteknikkerne i sånings- og høstperioder, der med sin til stadighed forbedrede kapacitet er overleveret fra far til søn gennem generationer der har udviklet udvælgelsen fra den foregående høst af de bedste, største og sundeste løg, hvorfra såmaterialet tages. Der skal ligeledes veludviklede færdigheder til at tilvirke bundter, fletninger og ranker af hvidløg, der til sidst giver sit præg på velsmagende retter. Der er nye og gamle arkeologiske vidnesbyrd fra det gamle Voghenza, der bekræfter den fremtrædende rolle, som dette knudepunkt spillede for Po-deltaet helt tilbage til det 7. århundrede. Efter højmiddelalderen var det hertugfamilien Este i Ferrara, der pustede nyt liv i Voghiera-området. Este-domænet tilskyndede til dyrkning af alle mulige afgrøder i området og lagde særlig vægt på køkkenhaveplanter såsom salat, krydderurter og aromatiske planter — især hvidløg. Da Este-familien fortrak i 1598, gik de landbrugsmæssige erfaringer ikke helt tabt, for andre rigmænd havde øje for værdien af disse frugtbare jorder langs Po-flodens løb, der stadig i dag muliggør dyrkning af højspecialicerede produkter som hvidløg.

Henvisning til offentliggørelsen af varespecifikationen:

Denne forvaltning har indledt den nationale indsigelsesprocedure ved at offentliggøre forslaget om anerkendelse af den beskyttede oprindelsesbetegnelse »Aglio di Voghiera« i Gazzetta Ufficiale (det italienske statstidende) nr. 124 af 30. maj 2007.

Den konsoliderede udgave af produktionsspecifikationen kan ses på følgende websted:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg eller